gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3801, del 26-07-2000 (2000/6095)

Informació pública del programa per al desenvolupament de l'actuació integrada sector industrial UHI-2.
-------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6095


Organisme emissor
:   Ajuntament de Vila-real

Tipus de document
:   Anunci

Informació pública del programa per al desenvolupament de l'actuació integrada sector industrial UHI-2. [2000/S6095]
  
L'Alcaldia Presidència, mitjançant resolució de data 5 de juliol de 2000, va resoldre sotmetre a informació pública, durant el termini de 20 dies hàbils, mitjançant la seua publicació en el Diari Oficial de la Generalitat Valenciana, i en un diari d'informació general editat a la Comunitat Valenciana, remetent avís als interessats afectats, la proposta de programa per al desenvolupament de l'actuació integrada Sector Industrial UHI-2, que comprén memòria del programa, pla parcial i avantprojecte d'urbanització, promoguda per la mercantil Calviga, SA i redactada pels arquitectes Ángel Abad Melis i José H. Garrido Pérez.
  
Durant aquest termini, comptador des de l'endemà de la publicació en el Diari Oficial de la Generalitat Valenciana, es podrà consultar l'expedient en la Secretaria d'aquest ajuntament (Secció Urbanisme), i presentar al·legacions i/o alternatives tècniques.
  
Les proposicions juridicoeconòmiques es presentaran durant els 5 dies següents al venciment del termini anterior.
  
Aquests terminis quedaran prorrogats per 20 dies si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia que es determine.
  
L'acte d'obertura de pliques tindrà lloc en l'Ajuntament de Vila-real l'endemà hàbil a la conclusió del termini per a presentar-les, exceptuant-se el supòsit que aquest dia siga dissabte, en aquest cas s'haurà d'entendre dia hàbil l'immediatament posterior.
  
El present anunci serveix d'avís als interessats desconeguts o amb domicili desconegut següents:
  
Parcel·la amb referència cadastral Propietari Domicili
  
6532923 YK4263N Desconegut
  
6532940 YK4263N Faustino Badenes Fortuño
Diari Oficial de la Generalitat Valenciana


Sumari del DOGV 3764, del 05-06-2000 (2000/4496)

Subhasta número 2000/2/003/009. Obra de soterrament d'infraestructures i millora del paviment del Parc Salvador Castell, segona fase.
-------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/4496


Data del document
:   12-05-2000

Organisme emissor
:   Ajuntament d'Algemesí

Tipus de document
:   Subhasta

Descriptors 

:   * Algemesí
    * contracte d'obres

Subhasta número 2000/2/003/009. Obra de soterrament d'infraestructures i millora del paviment del Parc Salvador Castell, segona fase. [2000/F4496]
  
1. Entitat adjudicadora
  
a) Organisme: Ajuntament d'Algemesí.
  
b) Dependència que tramita l'expedient: Departament de Contractació.
  
c) Número d'expedient: 2000/2/003/009.
  
2. Objecte del contracte
  
a) Descripció de l'objecte: soterrament d'infrastructures i millora del paviment.
  
b) Lloc d'execució: nucli urbà d'Algemesí.
  
c) Termini d'execució: quatre mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
- Import total: 56.756.584 pessetes (90.091,67 euros).
  
5. Garanties
  
a) Provisional: 299.800 pessetes (1.801 euros).
  
b) Definitiva: 4% sobre l'import d'adjudicació del contracte.
  
6. Obtenció d'informació i documentació
  
a) Entitat: Ajuntament d'Algemesí, Departament de Contractació.
  
b) Domicili: carrer Muntanya, 24.
  
c) Localitat: Algemesí, codi postal 46950.
  
d) Telèfon: 94 281 28 74.
  
e) Termini d'obtenció de documentació: vint-i-sis dies naturals a partir del següent a la data de la publicació.
  
7. Documents específics del contractista
  
No se n'exigeixen.
  
8. Presentació de les ofertes o de les sol·licituds de participació
  
a) Termini de presentació: vint-i-sis dies naturals a partir del següent a la data de la publicació.
  
b) Documentació a presentar: s'especifica en la clàusula 17 del plec de condicions.
  
c) Lloc de presentació: registre general de l'ajuntament.
  
9. Obertura d'ofertes
  
a) Entitat: Ajuntament d'Algemesí.
  
b) Data: el dia hàbil següent al termini de presentació de propostes.
  
c) Hora: 13.00 hores.
  
10. Altres informacions
  
11. Despeses dels anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 3900, del 19-12-2000 (2000/9751)

RESOLUCIÓ de 21 de novembre de 2000, de la Universitat de València, per la qual es nomena, en virtut de concurs, la senyora María Pilar Rueda Segado professora titular d'universitat de l'àrea de coneixement d'Anàlisi Matemàtica.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9751


Organisme emissor
:   Universitat de València

Tipus de document
:   Resolució

RESOLUCIÓ de 21 de novembre de 2000, de la Universitat de València, per la qual es nomena, en virtut de concurs, la senyora María Pilar Rueda Segado professora titular d'universitat de l'àrea de coneixement d'Anàlisi Matemàtica. [2000/F9751]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 39/2000), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora María Pilar Rueda Segado professora titular d'universitat de l'àrea de coneixement d'Anàlisi Matemàtica, adscrita al departament d'Anàlisi Matemàtica.
  
València, 21 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3824, del 29-08-2000 (2000/7034)

Informació pública del projecte tècnic d'obertura i urbanització del carrer de Jordi Juan (expedient 113-211/2000).
-------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7034


Organisme emissor
:   Ajuntament del Campello

Tipus de document
:   Anunci

Informació pública del projecte tècnic d'obertura i urbanització del carrer de Jordi Juan (expedient 113-211/2000). [2000/Q7034]
  
Els Serveis Tècnics Municipals han redactat el projecte tècnic d'obres d'obertura i urbanització del carrer de Jordi Juan (expedient 113-211/2000).
  
A la vista d'això i atesa la competència que em confereix l'article 21.1.j de la Llei Reguladora de Bases de Règim Local, en la modificació introduïda per la Llei 11/1999, de 21 d'abril, així com el que estableix l'article 34 de la Llei Reguladora de l'Activitat Urbanística, resolc:
  
Primer
  
Sotmetre a informació pública, pel termini de 30 dies naturals, el projecte indicat mitjançant un anunci que s'inserirà en el Diari Oficial de la Generalitat Valenciana amb caràcter previ a l'aprovació municipal d'aquest.
Diari Oficial de la Generalitat Valenciana


Sumari del DOGV 3659, del 04-01-2000 (1999/10483)

Informació pública de l'escriptura pública de reparcel·lació voluntària del sector la Pedrera, SAU de tipus residencial definit com a R1 a les Normes Subsidiàries.
-------------------------------------------------------------------------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10828


Organisme emissor
:   Ajuntament de Banyeres de Mariola

Tipus de document
:   Anunci

Informació pública de l'escriptura pública de reparcel·lació voluntària del sector la Pedrera, SAU de tipus residencial definit com a R1 a les Normes Subsidiàries. [1999/Q10684]
  
Després de presentada per la mercantil Inmobiliarias y Contratas, SA, l'escriptura pública de reparcel·lació voluntària del sector la Pedrera, SAU de tipus residencial definit com a R1 a les Normes Subsidiàries del Planejament Municipal, aquesta Alcaldia, mitjançant el Decret número 62/1999, de 9 de desembre, ha resolt sotmetre'l a informació pública, tal i com estableix l'article 115 del Reglament de Gestió Urbanística, aprovat pel Reial Decret 3.288/1978, de 25 d'agost; cosa que s'anuncia perquè en el termini de 15 dies hàbils, comptadors des de l'endemà de la publicació en el Diari Oficial de la Generalitat Valenciana, s'hi puguen formular al·legacions.
Diari Oficial de la Generalitat Valenciana


Sumari del DOGV 3687, del 14-02-2000 (2000/915)

Informació pública de l'alternativa tècnica del programa d'actuació aïllada proposada per Construcciones Viro e Hijos, SL, acompanyada del projecte d'urbanització carrer de Joan d'Àustria.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/915


Organisme emissor
:   Ajuntament d'Ibi

Tipus de document
:   Anunci

Informació pública de l'alternativa tècnica del programa d'actuació aïllada proposada per Construcciones Viro e Hijos, SL, acompanyada del projecte d'urbanització carrer de Joan d'Àustria. [2000/Q915]
  
La Tinença d'Alcaldia Delegada de l'Àrea d'Urbanisme i Obres, pel Decret de 29 de novembre de 1999, ha resolt:
  
Sotmetre a informació pública l'alternativa tècnica del programa d'actuació aïllada proposat per la mercantil Construcciones Viro e Hijos, SL, acompanyada de projecte d'urbanització del vial Joan d'Àustria.
  
Cosa que es publica perquè se'n prenga coneixement ?que val simultàniament d'avís per a aquells titulars de drets cadastrals afectats per l'actuació que resulten desconeguts o d'impossible localització?, i es fa constar que en el termini de 20 dies, comptadors des de la publicació de l'edicte en el Diari Oficial de la Generalitat Valenciana, s'hi podran presentar al·legacions o noves alternatives tècniques. Una vegada transcorregut aquest termini, durant uns altres cinc dies es podran presentar proposicions juridicoeconòmiques, i es procedirà a l'obertura de pliques el dia hàbil següent.
  
La documentació corresponent es troba exposada al públic a l'Oficina d'Urbanisme i Obres de l'Ajuntament d'Ibi.
  
Tot això en compliment del que s'estableix en els articles 45, 46 i 74 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3820, del 23-08-2000 (2000/6898)

Informació pública de l'alternativa tècnica del programa d'actuació integrada de la unitat d'execució entre els carrers de la Font del Salmitre i la Font del Realet de Sant Joan d'Alacant.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6898


Organisme emissor
:   Antonio Lopez Sanchez

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució entre els carrers de la Font del Salmitre i la Font del Realet de Sant Joan d'Alacant. [2000/F6898]
  
El senyor Antonio López Sánchez ha depositat a la notaria de la senyora Isabel M.ª Mayordomo Fuentes, situada a la plaça de la Constitució, 1, de Sant Joan d'Alacant, l'alternativa tècnica del programa d'actuació integrada de la unitat d'execució entre els carrers de la Font del Salmitre i la Font del Realet, del municipi esmentat. Aquesta alternativa comprén unes bases tècniques del programa d'actuació integrada amb delimitació de la unitat d'execució i un avantprojecte d'urbanització.
  
Dins dels 20 dies hàbils següents al de la publicació d'aquest edicte en el Diari Oficial de la Generalitat Valenciana, es podrà examinar la indicada documentació i obtenir-ne còpia, tant a la notaria mencionada com a l'Ajuntament de Sant Joan d'Alacant, així com presentar al·legacions o altres alternatives tècniques per a competir amb aquesta.
  
Durant els cinc dies hàbils següents al de l'acabament de l'anterior període d'exposició pública, es podran presentar a l'ajuntament, en plica tancada, proposicions juridicoeconòmiques amb el contingut establit en els articles 29 i 32 de la Llei Reguladora de l'Activitat Urbanística.
  
Durant els 10 dies hàbils següents al de l'obertura de pliques, es podrà examinar tota la documentació presentada i formular-hi al·legacions.
  
Cosa que se publica de conformitat amb els articles 48 i concordants de la Llei Reguladora de l'Activitat Urbanística.
  
Així mateix, valga aquest edicte com a comunicació als següents titulars cadastrals, els domicilis dels quals es desconeixen:
  
Referència cadastral Titular
  
5953027 Rafael Gomis Peiró
  
5953027 M.ª Francisca Gomis Peiró
  
5953029 Manuel García Soler
  
5953030 Leonor Orts Ivarra
Diari Oficial de la Generalitat Valenciana


Sumari del DOGV 3784, del 03-07-2000 (2000/5096)

Informació pública de la resolució de l'Ajuntament de Miramar (València), per la qual es fa públic el nomenament de funcionari.
-------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5096


Organisme emissor
:   Ajuntament de Miramar

Tipus de document
:   Anunci

Informació pública de la resolució de l'Ajuntament de Miramar (València), per la qual es fa públic el nomenament de funcionari. [2000/Q5096]
  
Per la Resolució de l'Alcaldia de data 29 de febrer de 2000, s'ha nomenat agent de policia local de l'Ajuntament de Miramar, pel fet d'haver superat les proves selectives i complir tots els requisits de la convocatòria:
  
Emilio Andreu Boluda, amb el document nacional d'identitat: 04091264I.
  
Cosa que es fa pública de conformitat amb allò disposat en l'article 25.2 del Reial Decret 364/1995, de 10 de març.
Diari Oficial de la Generalitat Valenciana


Sumari del DOGV 3712, del 20-03-2000 (2000/1950)

Notificació de proposta de resolució. Expedient número 147/1999.
----------------------------------------------------------------

### Dades del document

Número de DOGV
:   3712

Data del DOGV
:   20-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1950


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de proposta de resolució. Expedient número 147/1999. [2000/A1950]
  
De conformitat amb allò acordat per aquesta Secretaria General, i a l'empara del que disposen els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener de 1999, mitjançant el present edicte, es procedeix a notificar la senyora Janine Gina Delvingt la proposta de Resolució 147/1999, dictada en l'expedient sancionador que s'ha tramitat al Servei d'Espectacles i Establiments Públics.
  
De conformitat amb allò que disposa la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb el Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora; per proposta de resolució de l'expedient núm. 147/1999, de data 29 d'octubre de 1999, formulada per l'instructor de l'expedient, Manuel Saiz Blanco, per la qual es proposa sancionar la senyora Janine Gina Delvingt, amb últim domicili conegut a efectes de notificació en la urbanització El Tranquilo, número 10 de Benidorm, titular de l'establiment Snak Bar Mercés, siti a l'avinguda País Valencià, 2 C.C. plaça central, local 31 de Calp, amb la sanció de 125.000 pessetes, per presumpta infracció tipificada en l'article 22.l de la Llei 2/1991, donat que el dia 13 de maig de 1999, sent les 13.45 hores, l'establiment denominat Snak Bar Mercés es trobava obert al públic i sense extintors.
  
El que es posa en coneixement de l'interessat, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que en virtut de l'article 31.b de la Llei 2/1991, disposa d'un termini de 15 dies, comptadors a partir de l'endemà de la notificació, perquè aporte quantes al·legacions, documents o informació estime convenient, considerant-se el present com a proposta de resolució, als efectes disposats en els articles 18 i 19 del Reial Decret 1.398/1993.
Diari Oficial de la Generalitat Valenciana


Sumari del DOGV 3937, del 12-02-2001 (2001/741)

Notificació de compareixença del procediment d'inici d'actuacions inspectores i successions i donacions.
--------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/741


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de compareixença del procediment d'inici d'actuacions inspectores i successions i donacions. [2001/Q741]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.1 de la Llei 66/1997, de 30 de desembre, i després d'haver intentat la notificació a l'interessat o al seu representat per dues vegades, sense que haja sigut possible practicar-la per causes no imputables a l'administració tributària, es fa saber, mitjançant aquest anunci, que es troben pendent de notificar els actes l'interessat, impost i exercici dels quals s'especifiquen a continuació:
  
En virtut de l'exposat anteriorment, dispose que el subjecte passiu, obligat tributari indicat anteriorment, o el seu representant degudament acreditat, haurà de comparéixer en el termini de 10 dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 09.00 a 14.00 hores, en el Servei d'Inspecció de la Direcció Territorial d'Economia i Hisenda, carrer de Churruca, 25 , Alacant, a l'efecte de notificar l'esmentat acte.
  
Així mateix, s'adverteix a l'interessat que si no compareix en l'esmentat termini, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 3859, del 18-10-2000 (2000/8188)

Informació pública de la notificació del procediment recaptador.
----------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8188


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Informació pública de la notificació del procediment recaptador. [2000/Q8188]
  
De conformitat amb el que s'estableix en l'article 105.6 de la Llei 230/1963, de 28 de desembre, General Tributària, d'acord amb la Llei 66/1997, de 30 de desembre, i després d'intentada la notificació a la persona interessada per dues vegades sense que haja sigut possible practicar-la per causes no imputables a l'administració tributària, es fa públic, mitjançant aquest anunci, que es troben pendents de notificar els actes que corresponen a la persona interessada i al procediment que s'indiquen tot seguit:
  
Òrgan responsable: Dependència Regional de Recaptació, Delegació Especial de l'Agència Estatal de l'Administració Tributària.
  
Lloc de compareixença: avinguda del Marqués de Sotelo, número 6. 46543 València.
  
En virtut del que s'ha dit anteriorment, dispose que els subjectes passius, obligats tributaris indicats anteriorment, o els representants d'aquests acreditats degudament, hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 hores a 14.00 hores, al lloc indicat, a l'efecte de practicar les notificacions dels actes esmentats.
  
Així mateix, es fa saber a les persones interessades que, si no compareixen en el termini indicat, la notificació s'entendrà produïda, a tots els efectes legals des de l'endemà del venciment del termini indicat per a comparéixer.